rejauldu/bengali-wikipedia huggingface dataset:
৪০ একর এন্ড অ্যা মিউল ফিল্মওয়ার্কস হচ্ছে আমেরিকান চলচ্চিত্রকার স্পাইক লি এর একটি প্রোডাকশন কোম্পানি।  পুনর্গঠনের বিখ্যাত পর্বের পর কোম্পানিটির নাম করন করা হয়। ১৮৬৫ সালে, উইলিয়াম টেকুমসেহ শের্মান বিশেষ ক্ষেত্র আদেশ ১৫ জারি করেন, যা জর্জিয়া উপকূল উপর কিছু বিমুক্ত কালো পরিবারকে ৪০ একর বিতরণের আদেশ, এবং আরো কিছু উদ্বৃত্ত সেনা খচ্চর বিতরণ করার আদেশ ছিল। রাষ্ট্রপতি আব্রাহাম লিংকনের হত্যার পর, রাষ্ট্রপতি অ্যান্ড্রু জনসন পুর্বের আদেশটি প্রত্যাহার করেন এবং জমি বিমুক্ত ক্রীতদাসদের ফিরিয়ে নিয়ে যান এবং পূর্ববর্তী মালিকদের এটা ফিরিয়ে দেন।   তথ্যসূত্র    বহিঃসংযোগ        বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি বিষয়শ্রেণী:১৯৮৬-এ প্রতিষ্ঠিত বিষয়শ্রেণী:১৯৮৬-এ প্রতিষ্ঠিত কোম্পানি বিষয়শ্রেণী:ব্রুকলিন ভিত্তিক কোম্পানি বিষয়শ্রেণী:১৯৭৯-এ প্রতিষ্ঠিত গণমাধ্যম কোম্পানি
মিয়ানওয়ালী কেন্দ্রীয় কারাগার পাকিস্তানের পাঞ্জাবের মিয়ানওয়ালি জেলার মিয়ানওয়ালী শহরে অবস্থিত একটি প্রাচীন এবং ঐতিহাসিক কারাগার। এটি মিয়ানওয়ালী শহর থেকে প্রায় আট কিলোমিটার দূরে রাওয়ালপিন্ডি সড়কে অবস্থিত। এখানে বেশ কয়েকজন বিশিষ্ট বন্দীকে রাখা হয়েছিল, যার মধ্যে সবচেয়ে উল্লেখযোগ্য হলেন বাংলাদেশের স্বাধীনতা যুদ্ধের সময় বাঙালি জাতির পিতা বঙ্গবন্ধু শেখ মুজিবুর রহমান।  ইতিহাস মিয়ানওয়ালী কারাগারটি ১৯০৪ সালে ২৯৩ জন বন্দীকে কারাগারে রাখার জন্য নির্মিত হয়। ১৯১৩ সালে এটিকে জেলা কারাগার হিসেবে উন্নীত করা হয়। ১৯১৩ সালে এখানে বন্দীর সংখ্যা ছিল ২২৮ জন। ১৯১১ সালে জেলের হাসপাতালের অভ্যন্তরে মৃত্যুর হার ছিল ৬.৪৯%। কারাগারের বেশিরভাগ অংশে কাদামাটি দিয়ে প্লাস্টার করা কর্দমাক্ত ব্যারাক এবং সেল-ব্লক ছিল। ১৯১১ সালে ৩৬৪ জন, ১৯১২ সালে ৩৫৭ জন এবং ১৯১৩ সালে ৫১৬ জন বন্দী কারাগারে ছিল। কারাগারে বন্দীরা কাজ করত এবং তাদের তৈরি বিভিন্ন জিনিস বাজারে বিক্রয় করা হত। ১৯১১ সালে অর্জিত মুনাফা ছিল ১৮৬৩ টাকা, ১৯১২ সালে ১২২৯ টাকা এবং ১৯১৩ সালে ১৩১৪ টাকা। ১৯১১-১৯১৩ সালে কারাগারের ভারপ্রাপ্ত কর্মকর্তার পদবি ছিল জেল সুপারিনটেনডেন্ট যিনি এখন সহকারী সুপারিন্টেন্ডেন্ট হিসেবে পরিচিত, তার অধীনে একজন কারারক্ষী এখন ডেপুটি সুপারিন্টেন্ডেন্ট এবং দুজন সহকারী কারারক্ষী কাজ করত। ১৯১১ সালে কারাগারে  ৪০ জন ওয়ার্ডার ছিল। ব্রিটিশ শাসনামলে ১৯২৯ সালের ৩১ অক্টোবর এই কারাগারে ইলমুদ্দিনের ফাঁসি কার্যকর করা হয়। তার জীবনের শেষ রাতে (১৯২৯ সালের ৩০-৩১ অক্টোবর) তিনি যে কক্ষে বন্দী ছিলেন তা এখনও অক্ষত রয়েছে। জেলা কারাগার মিয়ানওয়ালীকে ১৯৬০ সালের মে মাসে কেন্দ্রীয় কারাগার হিসেবে উন্নীত করা হয় এবং ঝাঙ্গির খান হোতিয়ানাকে এর প্রথম সুপারিন্টেন্ডেন্ট হিসেবে নিযুক্ত করা হয়। বর্তমানে কেন্দ্রীয় কারাগার মিয়ানওয়ালীতে প্রাপ্তবয়স্কদের অনানুষ্ঠানিক শিক্ষার জন্য বিদ্যালয়, হাসপাতাল, মসজিদ এবং গ্রন্থাগারের সুবিধা উপলব্ধ।  বিখ্যাত স্বাধীনতা সংগ্রামী ভগৎ সিং ১৯২৯ সালে মিয়ানওয়ালী জেলে ১১২ দিন স্থায়ী অনশন ধর্মঘট পালন করেছিলেন, যা সেই সময়ে বিশ্বের দীর্ঘতম অনশন ধর্মঘটগুলির একটি ছিল।  ১৯৭১ সালে বাংলাদেশের প্রতিষ্ঠাতা বঙ্গবন্ধু শেখ মুজিবুর রহমানকে কোনও অভিযোগ ছাড়াই গ্রেপ্তার করা হয় এবং পশ্চিম পাকিস্তানে নিয়ে যাওয়া হয়। বাংলাদেশের স্বাধীনতা যুদ্ধের সময়কালে তাকে মিয়ানওয়ালী কেন্দ্রীয় কারাগারের এক নির্জন কক্ষে বন্দী করে রাখা হয়। সামরিক ট্রাইব্যুনাল শেখ মুজিবকে মৃত্যুদণ্ড দেয়। তার ফাঁসির জন্য একটি দড়িও প্রস্তুত করা হয়েছিল এবং গুপ্তচরবৃত্তির জন্য সেখানে কারারুদ্ধ কয়েকজন ভারতীয় বন্দীদের দিয়ে তার জন্য একটি কবর খনন করা হয়েছিল। শেখ মুজিবের ফাঁসি তিনবার স্থগিত করা হয়। বাংলাদেশ ও ভারতীয় যৌথ বাহিনীর কাছে পাকিস্তানি বাহিনীর আত্মসমর্পণের পর অবশেষে জানুয়ারিতে জুলফিকার ভুট্টোর আদেশে বঙ্গবন্ধুকে মুক্তি দেওয়া হয়।  তথ্যসূত্র  বিষয়শ্রেণী: পাকিস্তানের কারাগার
মিয়া আবদুল্লাহ ওয়াজেদ যিনি আবদু মিয়া নামেও পরিচিত। বাংলাদেশী রাজনীতিবিদ।  ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে ১৯৯১ সালের ভোটে এমপি হন। ১৯৯৬ সালের  ১৫ ফেব্রুয়ারির নির্বাচনেও তিনি এমপি হন।   জন্ম ও প্রাথমিক জীবন  মিয়া আবদুল্লাহ ওয়াজেদ ব্রাহ্মণবাড়িয়া জেলায় কসবা উপজেলায় জন্মগ্রহণ করেন।   রাজনৈতিক ও কর্মজীবন  মিয়া আবদুল্লাহ ওয়াজেদ বিএনপির রাজনীতিবিদ। তিনি ১৯৯১ সালের ভোটে বিএনপির আবদুল্লাহ ওয়াজেদ এমপি হন। ১৯৯৬ সালের বিতর্কিত ১৫ ফেব্রুয়ারির নির্বাচনেও তিনি এমপি হন।   আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা   তথ্যসূত্র    বহিঃসংযোগ    পঞ্চম জাতীয় সংসদ সদস্যদের তালিকা (১৯৯১) –জাতীয় সংসদ  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ  বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জীবিত ব্যক্তি
বনু উমাইয়া () মক্কার কুরাইশ বংশের একটি শাখা গোত্র। এটি উমাইয়া ইবনে আবদ শামস থেকে উৎপত্তি লাভ করেছে। বনু উমাইয়ার সাথে মক্কার আরেক গোত্র বনু হাশিমের দীর্ঘদিনের দ্বন্দ্ব ছিল।  রাশিদুন খিলাফতের পরবর্তী উমাইয়া খিলাফত বনু উমাইয়ার সদস্য সাহাবি মুয়াবিয়া কর্তৃক প্রতিষ্ঠিত হয়।  সদস্য উসমান ইবনে আফফান আবু সুফিয়ান মুয়াবিয়া ইবনে আবু সুফিয়ান ইয়াজিদ ইবনে মুয়াবিয়া  আরও দেখুন আরবের গোত্র বনু আব্বাস বনু হাশিম উমাইয়া খিলাফত  তথ্যসূত্র  বিষয়শ্রেণী:বনু উমাইয়া বিষয়শ্রেণী:আরবের গোত্র বিষয়শ্রেণী:আরব গোষ্ঠী বিষয়শ্রেণী:কুরাইশ বংশের শাখা বিষয়শ্রেণী:উমাইয়া রাজবংশ বিষয়শ্রেণী:আরব রাজবংশ বিষয়শ্রেণী:মুসলিম রাজবংশ
গারট্রুড স্টেইন (; ৩ ফেব্রুয়ারি ১৮৭৪ - ২৭ জুলাই ১৯৪৬) ছিলেন একজন মার্কিন ঔপন্যাসিক, কবি, নাট্যকার ও শিল্প সংগ্রাহক। পিট্‌সবার্গের নিকটবর্তী আলেঘেনি ওয়েস্টে জন্মগ্রহণকারী স্টেইন ক্যালিফোর্নিয়ার ওকল্যাণ্ডে বেড়ে ওঠেন এবং ১৯০৩ সালে প্যারিস চলে যান। বাকি জীবন তিনি সেখানেই কাটান। তিনি প্যারিস সালুনের মালিক ছিলেন, যেখানে সাহিত্য ও শিল্পকলার আধুনিকতাবাদী প্রধান ব্যক্তিত্বরা, যেমন পাবলো পিকাসো, আর্নেস্ট হেমিংওয়ে, এফ. স্কট ফিট্‌জেরাল্ড, সিনক্লেয়ার লুইস, এজরা পাউন্ড, শেরউড অ্যান্ডারসন, অঁরি মাতিস, মিলিত হয়েছিলেন।  ১৯৩৩ সালে স্টেইন তার প্যারিসের জীবন নিয়ে একটি খণ্ড-স্মৃতিকথা দি অটোবায়োগ্রাফি অব অ্যালিস বি. টোকলাস প্রকাশ করেন, যা তার সঙ্গী অ্যালিস বি. টোকলাসের বর্ণনায় বিবৃত হয়েছে। বইটি সর্বাধিক বিক্রীত বইয়ের তালিকায় অন্তর্ভুক্ত হয় এবং স্টেইনকে কাল্ট-সাহিত্যের তুলনামূলক অস্পষ্টতা থেকে মূলধারার দৃষ্টি আকর্ষণে ভূমিকা পালন করে। তার দুটি উক্তি সর্বত্র পরিচিতি লাভ করে: "গোলাপ হল গোলাপ হল গোলাপ হল গোলাপ" এবং "কোন কিছু নেই", দ্বিতীয় উক্তিটি তার ওকল্যাণ্ডের বাড়িকে বুঝাতে ব্যবহৃত হয়।  তার অন্যান্য বই হল তার বান্ধবী ফের্নহার্স্টসহ আরও কয়েকজন সমকামী নারীর প্রেমের সম্পর্ক নিয়ে কিউ.ই.ডি. (১৯০৩), কল্পনাধর্মী ত্রিকোণ প্রেমের গল্প থ্রি লাইভস (১৯০৫-০৬), ও দ্য মেকিং অব আমেরিকান্স (১৯০২-১১)। টেন্ডার বাটন্স (১৯১৪) বইতে স্টেইন সমকামী নারীর যৌনতা নিয়ে মন্তব্য করেন।  তথ্যসূত্র  বহিঃসংযোগ         বিষয়শ্রেণী:১৮৭৪-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন কবি বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:মার্কিন আত্মজীবনীকার বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:ইহুদি লেখিকা বিষয়শ্রেণী:লেসবিয়ান লেখিকা বিষয়শ্রেণী:র‌্যাডক্লিফ কলেজের প্রাক্তন শিক্ষার্থী বিষয়শ্রেণী:ফ্রান্সে মার্কিন অভিবাসী বিষয়শ্রেণী:১৯শ শতাব্দীর মার্কিন লেখিকা বিষয়শ্রেণী:ইহুদি নারীবাদী বিষয়শ্রেণী:মার্কিন নারীবাদী লেখক বিষয়শ্রেণী:আধুনিক শিল্পকলা বিষয়শ্রেণী:আধুনিকবাদী থিয়েটার বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:লেসবিয়ান নারীবাদী বিষয়শ্রেণী:এলজিবিটিকিউ ইহুদি বিষয়শ্রেণী:অস্ট্রিয়ায় মার্কিন প্রবাসী বিষয়শ্রেণী:পাকস্থলীর ক্যান্সারে মৃত্যু বিষয়শ্রেণী:ফ্রান্সে ক্যান্সারে মৃত্যু বিষয়শ্রেণী:আধুনিকতাবাদী লেখক বিষয়শ্রেণী:ইহুদি কবি বিষয়শ্রেণী:মার্কিন নারী কবি বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:মার্কিন নারী আত্মজীবনীকার
গোঁজলা গুই ছিলেন একজন বাঙালি লোকগায়ক। তিনি বাংলা কবি গানের আদি পুরুষেদের অন্যতম। তাকে কবি গানের স্রষ্টাও বলা হয়।   জীবনী  গোঁজলা গুই আনুমানিক ১৭০৪ খৃষ্টাব্দে জন্মগ্রহণ করেন। তাঁর জীবনবৃত্তান্ত বিশদ জানা যায় না। তিনি টপ্পা রীতি ও টিকারা সঙ্গতে কবিগান করতেন। তাকে কবিগানের জনক হিসেবে অভিহিত করা হয়ে থাকে। কবি ঈশ্বরচন্দ্ৰ গুপ্ত, ১২৬১ সালের ১লা অগ্রহায়ণের সংবাদ প্রভাকরে লিখেছেন “১৪০ এক শত চল্লিশ বৎসরের এ দিক নহে, বরং অধিক হইবে, গোঁজলা গুই গান প্ৰস্তুত করেন”। তাঁর সমসাময়িক কবিয়ালরা ছিলেন রাসু নৃসিংহ, লালু, কেষ্টা মুচি, নন্দলাল। অনেকে মনে করেন, এঁরা ছিলেন গোঁজলা গুই-য়ের শিষ্য।   তথ্যসূত্র   বিষয়শ্রেণী:বাঙালি কবি বিষয়শ্রেণী:বাংলা ভাষার কবি
থাম্ব|ক্যারুন হাউস, ১৪ ফারিংডন স্ট্রিট থেকে লেবার পার্টির ফলক শ্রম প্রতিনিধিত্ব কমিটি (এলআরসি; )  একটি চাপ গ্রুপ ছিল ১৯০০ সালে সমাজতান্ত্রিক সংগঠন এবং ট্রেড ইউনিয়নের জোট হিসাবে প্রতিষ্ঠিত হয়েছিল, যার লক্ষ্য ছিল যুক্তরাজ্যের সংসদে শ্রমিক স্বার্থের প্রতিনিধিত্ব বৃদ্ধি করা। লেবার পার্টি লেআরসি-এর ভিত্তি থেকে তার উৎপত্তির সন্ধান করে। বাম|থাম্ব| কেয়ার হার্ডি, লেবার পার্টির অন্যতম প্রতিষ্ঠাতা এবং এর প্রথম নেতা   নির্বাচনের ফলাফল   Election Seats won ± Total votes % Position Leader1900    41,900 (#5) 1.3%Third party Keir Hardie1906    254,202 (#3) 4.8%Third party Keir HardieBecame the Labour Party in 1906   তথ্যসূত্র    বহিঃসংযোগ      বিষয়শ্রেণী:১৯০০-এ প্রতিষ্ঠিত রাজনৈতিক দল বিষয়শ্রেণী:যুক্তরাজ্যের বিলুপ্ত রাজনৈতিক দলের জোট বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:যুক্তরাজ্যের বিলুপ্ত সামাজিক গণতান্ত্রিক দল
কুকুয়া বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন।   আয়তন  কুকুয়া ইউনিয়নের মোট আয়তন ১১,২৮৮ একর।   প্রশাসনিক কাঠামো  কুকুয়া ইউনিয়ন আমতলী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কুকুয়া ইউনিয়নের মোট জনসংখ্যা ২৪,০২৮ জন। এর মধ্যে পুরুষ ১১,৩৬০ জন এবং মহিলা ১২,৬৬৮ জন। মোট পরিবার ৫,৬৫২টি।   শিক্ষা  ২০১১ সালের আদমশুমারি অনুযায়ী কুকুয়া ইউনিয়নের সাক্ষরতার হার ৪৯%।   আরও দেখুন   আমতলী উপজেলা  আমতলী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:আমতলী উপজেলার ইউনিয়ন
১৯৭০ এশিয়ান চ্যাম্পিয়ন ক্লাব টুর্নামেন্ট হল বর্তমান এএফসি চ্যাম্পিয়ন্স লিগ এলিট প্রতিযোগিতার তৃতীয় আসর, যা এশিয়ান ফুটবল কনফেডারেশন কর্তৃক আয়োজিত হয়েছিল। ৭টি দেশের ৭টি ক্লাব টুর্নামেন্টে অংশ নিয়েছিল: স্যান্ডার্স এসসি ড্রয়ের পরে সরে এসেছিল। গত এপ্রিলে ইরানের তেহরানে এই টুর্নামেন্ট অনুষ্ঠিত হয়েছিল। ক্লাবগুলো দুই গ্রুপে বিভক্ত হয়ে গ্রুপ বিজয়ী ও রানার্স-আপ দল সেমি-ফাইনালে উন্নীত হয়েছিলেন।  হোম ক্লাব, তাজ, প্রতিযোগিতাটি জিততে প্রথম ইরানি ক্লাব হয়ে ওঠে।   ভেন্যুসমূহ  সবগুলো ম্যাচই তেহরানের আমজাদিহ স্টেডিয়ামে অনুষ্ঠিত হয়েছিল।   তেহরান আমজাদিহ স্টেডিয়াম200px ধারণক্ষমতা: ৩০,০০০  দলের অবস্থান  গ্রুপ পর্ব  গ্রুপ এ  গ্রুপ বি  নকআউট পর্ব বন্ধনী  সেমি-ফাইনাল  ১ ম্যাচটি স্ক্র্যাচ করা হয়েছিল এবং হোমনেটম্যানরা রাজনৈতিক কারণে হ্যাপোয়েলকে খেলতে অস্বীকার করার পরে হাপোয়েল ফাইনালে উঠেছিল।  তৃতীয় স্থান নির্ধারণী ম্যাচ  ফাইনাল  তথ্যসূত্র  বহিঃসংযোগ আরএসএসএফ.কমে এশিয়ান ক্লাব প্রতিযোগিতা ১৯৭০  বিষয়শ্রেণী:এশিয়ায় ফুটবল বিষয়শ্রেণী:প্রতিযোগিতামূলক খেলা বিষয়শ্রেণী:এএফসি প্রতিযোগিতা ১ এশিয়ান ক্লাব টুর্নামেন্ট বিষয়শ্রেণী:ইরানে আয়োজিত আন্তর্জাতিক ক্লাব ফুটবল প্রতিযোগিতা ১৯৭০ বিষয়শ্রেণী:পূর্ব নির্ধারিত ফুটবল প্রতিযোগিতা
নাগরী নদী বা নাগর নদী বা নাগর আপার নদী বা উজান নাগর নদী বাংলাদেশ-ভারতের একটি আন্তঃসীমান্ত নদী। এটি ভারতের পশ্চিমবঙ্গের উত্তর দিনাজপুর জেলা এবং বাংলাদেশের উত্তর-পশ্চিমাঞ্চলের পঞ্চগড় এবং ঠাকুরগাঁও জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক নাগর আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৫।  প্রবাহ  thumb|হরিপুর উপজেলার কান্ধাল গ্রামে নদীর তীরে একটি স্লুইস গেট যা জলপ্রবাহ নিয়ন্ত্রণ করে বর্ষায় ফসল রক্ষা করে। নাগর নদী ভারতে উৎপন্ন হয়ে পঞ্চগড় জেলা দিয়ে বাংলাদেশে প্রবেশ করেছে। পঞ্চগড় জেলার আটোয়ারী উপজেলা হয়ে বালিয়াডাঙ্গী উপজেলায় প্রবেশ করে ঠাকুরগাঁও জেলার পশ্চিম সীমান্ত দিয়ে প্রবাহিত হয়ে অবশেষে হরিপুর উপজেলা হয়ে পুনরায় ভারতে প্রবেশ করেছে। তীরনই নদী এবং নোনা নদী, যমুনা খাল ও জালুই খাল নামে কিছু উল্লেখযোগ্য খালের সঙ্গে নাগর নদীর সংযোগ রয়েছে। নদীটির গতিপথ অধিকাংশ সময়ই ভারত-বাংলাদেশের সীমানা নির্দেশ করেছে। বাংলাদেশ অংশে এর দৈর্ঘ্য প্রায় ১২৫ কিমি। কিছুটা আকস্মিক বন্যা প্রবণতা রয়েছে, তবে তেমন একটা ক্ষয়-ক্ষতি করে না। শুষ্ক মৌসুমে পানি থাকে না, তবে কৃষকরা বর্ষা মৌসুমের পানিকে বাঁধ দিয়ে আটকে রেখে সেচের জন্য ব্যবহার করে থাকে।http://bn.banglapedia.org/index.php?title=নাগর_নদী  উপনদীসমূহ নাগর নদী তার বাম দিকের প্রবাহে যেসব উপনদী নিয়েছে সেগুলো হচ্ছে পেটকি, আমনদামন, তীরনই, নোনা, গন্দর, কাছ এবং কুলিক নদী। নাগর নদী তার ডানদিকে যেসব নদী থেকে প্রবাহ গ্রহণ করেছে সেগুলো হচ্ছে রতুয়া, দোলঞ্চা, সেরয়ানী নদী।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  পশ্চিমবঙ্গের নদীর তালিকা  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:হরিপুর উপজেলা বিষয়শ্রেণী:ঠাকুরগাঁও জেলার নদী বিষয়শ্রেণী:উত্তর দিনাজপুর জেলার নদী বিষয়শ্রেণী:রাণীশংকৈল উপজেলা বিষয়শ্রেণী:বালিয়াডাঙ্গী উপজেলা বিষয়শ্রেণী:আটোয়ারী উপজেলা বিষয়শ্রেণী:রংপুর বিভাগের নদী বিষয়শ্রেণী:বাংলাদেশের নদী
টেস অভ দা ডারবারভিলস: এক পবিত্র নারী হলো ইংরেজ লেখক টমাস হার্ডি-এর দ্বাদশ প্রকাশিত উপন্যাস। এটি প্রথমে একটি সেন্সরকৃত এবং ধারাবাহিক সংস্করণে প্রকাশিত হয়েছিল, ব্রিটিশ চিত্রিত সংবাদপত্র দা গ্রাফিক-এ ১৮৯১ সালে, তারপর তিন খণ্ডের বই আকারে ১৮৯১ সালে এবং একক খণ্ডে ১৮৯২ সালে। যদিও এখন এটিকে ঊনবিংশ শতাব্দীর একটি প্রধান উপন্যাস হিসেবে বিবেচনা করা হয়, টেস অফ দ্য ডারবারভিলস প্রথম প্রকাশিত হলে মিশ্র পর্যালোচনা পেয়েছিল, আংশিকভাবে কারণ এটি ভিক্টোরিয়ান যুগের শেষের যৌন নৈতিকতাকে চ্যালেঞ্জ করেছিল।  উপন্যাসটি থমাস হার্ডির কাল্পনিক ওয়েসেক্স, একটি দরিদ্র গ্রামীণ ইংল্যান্ডের প্রেক্ষাপটে রচিত।    তথ্যসূত্র   বিষয়শ্রেণী:১৮৯১-এর ব্রিটিশ উপন্যাস বিষয়শ্রেণী:থমাস হার্ডি রচিত উপন্যাস বিষয়শ্রেণী:ধারাবাহিকভাবে প্রকাশিত উপন্যাস বিষয়শ্রেণী:দ্য গ্রাফিক-এ প্রকাশিত রচনা বিষয়শ্রেণী:ভিক্টোরিয়ান যুগের উপন্যাস বিষয়শ্রেণী:চলচ্চিত্রায়িত ব্রিটিশ উপন্যাস বিষয়শ্রেণী:নাট্যরূপান্তরিত ব্রিটিশ উপন্যাস বিষয়শ্রেণী:টেলিভিশন নাটকে রূপান্তরিত ব্রিটিশ উপন্যাস বিষয়শ্রেণী:সাহিত্যের নারী চরিত্র ডার্বিফিল্ড, টেস ডার্বিফিল্ড, টেস বিষয়শ্রেণী:নিষিদ্ধ বই বিষয়শ্রেণী:অপেরায় রূপান্তরিত ব্রিটিশ উপন্যাস বিষয়শ্রেণী:ধর্ষণ বিষয়ক উপন্যাস স্টোক-ডি'আর্বারভিল, আলেক ক্লেয়ার, অ্যাঞ্জেল কাহিনী কুমারী টেস ডার্বিফিল্ড, একজন ষোলো বছর বয়সী গ্রাম্য মেয়ে, জন ডার্বিফিল্ড নামের একটি ফেরিওয়ালা এবং তার স্ত্রী জোয়ানের সবচেয়ে বড় সন্তান। যখন স্থানীয় পুরোহিত জনকে বলে যে "ডার্বিফিল্ড" নামটি আসলে "ডি আরবারভিল" এর বিকৃত রূপ এবং তারা একটি প্রাচীন নরম্যান বংশের বংশধর, তখন জন মদ খেয়ে উৎসব করতে থাকে। টেস তার বাবার জায়গায় বাজারে যাওয়ার জন্য একটি গাড়ি নিয়ে যায়, কিন্তু রথের লাগাম ধরে থাকা অবস্থায় ঘুমিয়ে পড়ে; গাড়িটি দুর্ঘটনার শিকার হয় এবং পরিবারের একমাত্র ঘোড়াটি মারা যায়। নিজেকে দোষী মনে করে, টেস (উপাধি) গ্রহণ করেছিলেন। আলেক ডি আরবারভিল, তার ছেলে, টেসের প্রতি আকৃষ্ট হয় এবং তাকে তার মায়ের মুরগি পালনের কাজে নিযুক্ত করে। টেস আলেকের কৌশলী এবং অবাঞ্ছিত Advances (অগ্রগতি/অনুধাবন) প্রতিরোধ করে। এক রাতে, একটি মারামারি থেকে তাকে বাঁচানোর অজুহাতে, আলেক তাকে ঘোড়ায় করে একটি নির্জন স্থানে নিয়ে যায় এবং এটা ইঙ্গিত করা হয় যে সে তাকে ধর্ষণ করে।
তুলকারেম গভর্নরেট (   ;    ) একটি প্রশাসনিক জেলা এবং ফিলিস্তিনের উত্তর-পশ্চিম পশ্চিম তীরে অবস্থিত ১৬ টি গভর্নরেটের মধ্যে একটি। গভর্নরেটের মোট ভূমির ক্ষেত্রফল ২৬৮ বর্গকিলোমিটার।Tulkarm governorate  ফিলিস্তিনের কেন্দ্রীয় পরিসংখ্যান ব্যুরো অনুসারে, গভর্নরেেটটির জনসংখ্যা ১৭২,৮০০ জন ছিল। মুফফাজা বা জেলা রাজধানী হল তুলকারেম শহর।   অবস্থান  তুলকারেম গভর্নরেটে ৫১ টি লোকালয় এবং দুটি শরণার্থী শিবির রয়েছে ( তুলকারেম ক্যাম্প এবং নূর শামস ক্যাম্প)। নিচে উল্লিখিত শহরগুলি এবং শহরগুলির জনসংখ্যা এক হাজারেরও বেশি।   পৌরসভা    আনাবতা  আতিল  বাল'আ  বাকা আশ-শারকিয়া  বাইত লিদ  দেইর আল-ঘুসুন  কাফিন  তুলকারেম   গ্রাম  শহর ফার'আন - فرعون ইকতাবা - تابكتابا 'ইলার - عِلار ইজবাত শুফা - عزبة شوفة আল-জারুশিয়া - الجاروشية কাফর আবুশ - كفر عبوش কাফর জামাল - كفر جمّال কাফর আল- লবাদ - كفراللبد কাফার রুম্মান - كفر رمّان কাফর সুর - كفر صور কাফর যিবাদ - كفر زيباد খুরিশ - خربة خريش কুর - كور আন-নাজলা আল-ঘারবিয়া - النزله الغربيه আন-নাজলা আশ-শারকিয়া - النزله الشرقيه আন-নাজলা আল-ওস্তা - النزله الوسطه নাজলাত আবু নার - نزلات ابو نار নাজলাত ঈসা - نزلة عيسى রমল জেইটা - رمل زيتة / قزازة রামিন আল-রস - الرأس সাফারিন - سفارين সাইদা - صيدا শুফটা - شوفه জেইটা - زيتا   আরও দেখুন    ফিলিস্তিনি জাতীয় কর্তৃপক্ষ  ফিলিস্তিন (অঞ্চল)   তথ্যসূত্র   বিষয়শ্রেণী:পশ্চিম তীরে ফিলিস্তিনি জাতীয় কর্তৃপক্ষের গভর্নরেট বিষয়শ্রেণী:তুলকারেম
বেলা বুকস হল ফ্লোরিডার টালাহাসিতে অবস্থিত একটি ছোট প্রেস। এখান থেকে নারী সমকামী সাহিত্য প্রকাশিত হয়।   ইতিহাস  মিশিগানের ফার্নডেলে অবস্থিত ওমেনস প্রেরোগেটিভ বুকস্টোরের সাথে কেলি স্মিথের দীর্ঘদিনের সম্পর্ক ছিল। অন্যান্য বিনিয়োগকারীদের সাথে, ফার্ন্ডেলের কর্পোরেশনটি  বৃদ্ধির উদ্দেশ্যে স্মিথ, ১৯৯৯ সালে মিশিগানের নতুন কর্পোরেশনটি তৈরি করেছিলেন। জ্যাক রাসেল টেরিয়ার এই বইয়ের দোকানে আদালত বসানোর পর এই দোকানের নামকরণ করা হয়েছিল বেলা বুকস। ২০০৪ সালে স্মিথ কোম্পানি ছেড়ে চলে যান এবং বর্তমান প্রধান নির্বাহী কর্মকর্তা লিন্ডা হিল তাঁর স্থলাভিষিক্ত হন। লিন্ডা স্পিনস্টার ইঙ্ক এবং বিনপোল বুকসেরও প্রধান নির্বাহী কর্মকর্তা ছিলেন। হিল এই ছাপাখানাটিকে ২০০৫ সালে ফ্লোরিডার টালাহাসিতে নিয়ে যান।  ২০০১ সালে এখান থেকে প্রথম বইটি প্রকাশের পর থেকে, এর প্রাথমিক মনোযোগ নারী সমকামী সাহিত্যের ওপর রয়েছে। এই প্রেসটি লেসবিয়ান রম্যোপন্যাস, লেসবিয়ান রহস্য এবং লেসবিয়ান অনুমানমূলক কল্পকাহিনী উপন্যাস ও লেসবিয়ান আদিরসাত্মক সৃষ্টিকর্মমূলক ছোট গল্পের সংকলন প্রকাশ করে। ২০০৩ সালে এটি নায়াদ প্রেসের অবিক্রীত মজুত কিনে নেয়, যার মধ্যে জেন রুলের পুরোনো বইয়ের তালিকার বেশিরভাগ বই ছিল। ২০০৪ সালে, এটি বিলুপ্ত রাইজিং টাইড প্রেসের অবিক্রীত মজুত কিনে নিয়েছিল। ২০০৫ সালে এটি নিউ ভিক্টোরিয়া প্রেসের জন্য বিতরণের অধিকার অর্জন করে, যার মধ্যে সারা ড্রেহারের লেখা ছিল। ২০০৮ সালে এটি এলেন হার্টের লেখার পুনর্মুদ্রণের অধিকার অর্জন করে। প্রতি বছর সাধারণভাবে উৎপাদন ২৪ - ৩০টি ট্রেড পেপারব্যাক প্রকাশের পাশাপাশি ধ্রুপদী লেখার পুনর্মুদ্রণ অন্তর্ভুক্ত থাকে। এখানে ছাপায় মোট শিরোনাম ৩০০ ছাড়িয়ে গেছে।  ইংরেজি-ভাষী বাজারে প্রথম প্রকাশিত শিরোনামগুলি ফ্রান্স (কেটিএম সংস্করণ, সংস্করণ ড্যানস ল'এনগ্রেনেজ), জার্মানি (ভারলাগ ক্রুগ), স্পেন (এগালেস) এবং চেক প্রজাতন্ত্রে (লেপ্রেস) প্রকাশের জন্য অনুবাদ করা হয়। কোয়ালিটি পেপারব্যাক বুক ক্লাবের একটি বিভাগ ইনসাইটআউট বুক ক্লাব থেকে হার্ডকভার সংস্করণ ছাপার জন্য কিছু শিরোনামও এরা অর্জন করেছে।  ২০১২ সালের মধ্যে ব্যবসার সবচেয়ে বড় অংশটি ছোট নারীবাদী এবং এলজিবিটি প্রকাশকদের জন্য বিতরণ করা হয়েছিল।   পুরস্কার  এর তালিকাভুক্ত শিরোনামের একশোরও বেশি বই হয় ল্যাম্বডা সাহিত্য পুরস্কার বা গোল্ডেন ক্রাউন লিটারারি সোসাইটি পুরস্কার জিতেছে অথবা পুরস্কারের জন্য বাছাই করা হয়েছে।  ২০০৪ সালে এটি ল্যাম্বডা লিটারারি ফাউন্ডেশনের স্বাধীন এলজিবিটি প্রেস পুরস্কার জিতেছে।    উল্লেখযোগ্য লেখক  উল্লেখযোগ্য লেখকদের মধ্যে রয়েছেন:   রিয়ানন আর্গো   নিকি বেকার  জেসি চ্যান্ডলার  জিন কর্ডোভা  লিয়া ডেলি "The 27th Annual Lambda Literary Award Finalists". Lambda Literary Foundation, March 4, 2015.  ক্যাথরিন ভি ফরেস্ট  ন্যান্সি গার্ডেন  রাচেল গোল্ড  এলেন হার্ট  গেরি হিল     হিদার রোজ জোন্স  কারিন কলমেকার  রবি ম্যাককয়   ক্লেয়ার ম্যাকন্যাব  ক্যাথরিন মাইরিসি   জোয়ান পাসেট    এমা পেরেজ  ডায়ানা সিমন্ডস   টীকা    তথ্যসূত্র      আরও পড়ুন       বহিঃসংযোগ      বিষয়শ্রেণী:ফ্লোরিডা ভিত্তিক বই প্রকাশনা কোম্পানি বিষয়শ্রেণী:নারীবাদী বই প্রকাশনা কোম্পানি বিষয়শ্রেণী:মার্কিন যুক্তরাষ্ট্রের লেসবিয়ান সংগঠন বিষয়শ্রেণী:এলজিবিটি বই প্রকাশনা কোম্পানি বিষয়শ্রেণী:২০০১-এ প্রতিষ্ঠিত প্রকাশনা কোম্পানি
রঙ্গিয়া (রান্দিয়া রাঙ্গিয়া) () একটি উদ্যান উপত্যকা শহর এবং ভারতের আসাম রাজ্যের কামরুপ জেলার রাঙ্গিয়া মহকুমার সদর দপ্তর।  এটি নর্থ ইস্ট ফ্রন্টিয়ার রেলওয়ের আঞ্চলিক সদর দপ্তর।  ভারতীয় সেনাবাহিনীর রেডহর্ন ডিভিশন শহর থেকে মাত্র তিন কিলোমিটার দূরে অবস্থিত।  গুয়াহাটি থেকে শহরের দূরত্ব 52 কিমি।  রাঙ্গিয়া একটি গুরুত্বপূর্ণ রেলওয়ে জংশন।  এই রেলওয়ে জংশনকে ঘিরে গড়ে উঠেছে শহর।  রাঙ্গিয়া রেলওয়ে জংশন উত্তর পূর্বের চতুর্থ বৃহত্তম রেলওয়ে স্টেশন।  রাঙ্গিয়ার পুরাতন নাম "রান্দিয়া"  শহরের পাশ দিয়ে বয়ে গেছে বড়লিয়া নদী।  রাঙ্গিয়া ভারত-ভুটান সীমান্তের প্রবেশদ্বার হিসেবেও পরিচিত।  ভৌগোলিক বিবরন রঙ্গিয়া অঞ্চলের স্থানাঙ্ক । সাগরপৃষ্ঠ থেকে উচ্চতা ৩৯ মিটার। নগরটির মাঝে দিয়ে বয়েছে বরলীয়া নদী।  ইতিহাস রণ ও দিয়া এই শব্দ দুইটির সংযোগে রঙ্গিয়া নামের উৎপত্তি হয়েছে।  ইতিহাসের বিভিন্ন সময়ে এখানে বিভিন্ন শাসক গোষ্ঠী যেমন: আহোম, কোচ রাজবংশ, গৌড়, মোগল ইত্যাদি শাসকগোষ্ঠীরা নিজের শক্তির পরীক্ষা করেছেন। গৌড়ের সেনাপতি আহোম সাম্রাজ্য আক্রমণের সময় নগর থেকে ৫কিঃমিঃ দূরত্বে একটি দুর্গ নির্মাণ করেন। এই দুর্গটি গৌরীয়াকোঠ নামে পরিচিত। নগর থেকে ৩কিঃমিঃ দূরত্বে ছিল রাজা আরিমত্তের রাজধানী। চতুর্দিকে দুর্গ নির্মাণ করে রাজা নিজের রাজধানী সুরক্ষিত রেখেছিল। দুর্গটির নাম হচ্ছে বৈদ্যর গড়। এই বৈদ্যর গড় আজও বিরাজমান। বৈদ্যর গড় নাম সমন্ধে বিভিন্ন মতভেদ দেখা যায়। এক কিংবদন্তি মতে দুর্গটি নির্মাণের সময় অসংখ্য  পিঁপড়া নির্মাণের কার্যে বাধাস্বরুপ হয়েছিল। এক নিসন্তান বৈদ্য মন্ত্রবলে পিঁপড়া দূর করে নির্মাণ কার্য সফল করে তোলে। ফলে দুর্গটির নাম বৈদ্যর গড় হয়। আরেকটি প্রবাদমতে রাজা আরিমত্তের অপরনাম বৈদ্যদেব। আবার কয়েকজনের মতে বঙ্গের সেনাপতির নাম বৈদ্যদেব। তিনি দুর্গটি নির্মাণ করেন। রাজা আরিমত্ত দুর্গটিকে পুনঃনির্মাণ করেছিলেন। ইতিহাসের এক বিখ্যাত চরিত্র রাজা আরিমত্তের সহিত রঙ্গিয়ার সুগভীর সম্পর্ক রয়েছে।  জনসংখ্যা ২০১১ সনের জনগননা অনুযায়ী রঙ্গিয়া নগরের জনসংখ্যা ২০,৭১২জন।  যাতায়ত ৩১নং রাষ্ট্রীয় ঘাইপথ দ্বারা রঙ্গিয়া নগর অসমের বিভিন্ন প্রান্তের সহিত সংযুক্ত। অঞ্চলটির আরেকটি প্রধানপথ হচ্ছে ভারত ও ভুটান সংযোগকারী পথ। পথটি ভুটানের ফুন্টশোলিং নগরকে সংযুক্ত করেছে। রঙ্গিয়া একটি গুরুত্বপূর্ণ রেল জংশন। এই জংশন থেকে ভারতের বিভিন্ন প্রধান মহানগর যেমন কলকাতা, দিল্লী, মুম্বই, চেন্নাই, ইত্যাদি স্থানে যাতায়ত করার ব্যবস্থা রয়েছে। ২০১৩ সনের ৪জানুয়ারী থেকে ডেকারগাঁও-কামাখ্যা নামক রেল চালু করা হয়।  যা তেজপুর, রঙ্গিয়া ও গুয়াহাটি নগরকে সংযুক্ত করেছে।  তথ্যসূত্র  বিষয়শ্রেণী:কামরূপ জেলার শহর ও নগরসমূহ বিষয়শ্রেণী:কামরূপ জেলা বিষয়শ্রেণী:পশ্চিম আসাম বিষয়শ্রেণী:আসামের শহর ও নগর
গুডবাই ২০২২ সালের ভারতীয় হিন্দি ভাষার পারিবারিক হাস্যরসাত্মক নাট্য চলচ্চিত্র, যা রচিত ও বিকাশ বাহল দ্বারা পরিচালিত। একতা কাপুর এবং শোভা কাপুর প্রযোজিত এবং বাহল ও বিরাজ সাভান্তের সহ-প্রযোজনা এই ছবিতে অভিনয় করেছেন অমিতাভ বচ্চন এবং রশ্মিকা মন্দান্না ।  এতে নীনা গুপ্তা , সুনীল গ্রোভার , পাভেল গুলাটি , এলি আভ্ররাম , সাহিল মেহতা এবং শিভিন নারাং সহ ভূমিকায় অভিনয় করেছেন৷  চলচ্চিত্রটির প্রধান ফটোগ্রাফি ২০২১ সালের এপ্রিল মাসে শুরু হয়েছিল। এটি মন্দান্নার জন্য দ্বিতীয় হিন্দি চলচ্চিত্র হওয়ার কথা ছিল কারণ তিনি প্রথমে মিশন মজনু (২০২২) সাইন করেছিলেন। যার মুক্তি বিলম্বিত হওয়ায়, এটি তার প্রথম হিন্দি চলচ্চিত্রে পরিণত হয়। গুডবাই  ৭ই অক্টোবর ২০২২-এ প্রেক্ষাগৃহে মুক্তির জন্য নির্ধারিত হয়েছে।   কাস্ট    অমিতাভ বচ্চন – হরিশ ভাল্লা   রশ্মিকা মন্দান্না – তারা ভাল্লা   নীনা গুপ্তা – গায়ত্রী ভাল্লা  সুনীল গ্রোভার – পণ্ডিত জি  পাভেল গুলাটি – করণ ভাল্লা  শিভিন নারাং – মুদাসার সিং  সাহিল মেহতা – অঙ্গাদ ভাল্লা  অভিষেক খান – নকুল ভাল্লা  এলি আভরাম – ডেইজি ভাল্লা  তিতু ভার্মা   পায়েল থাপা  রজনী বসুমাতারী  শয়ঙ্ক শুক্লা – চিন্তন  হানসা সিং   উৎপাদন  এটির চিত্রগ্রহণ ২রা এপ্রিল ২০২১ এ মুম্বাইতে শুরু হয়েছিল এবং ২৫শে জুন ২০২২ তারিখে শেষ হয়।   তথ্যসূত্র     বহিঃসংযোগ     বিষয়শ্রেণী:২০২২-এর চলচ্চিত্র বিষয়শ্রেণী:বালাজী মোশন পিকচার্সের চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:কর্মহীন পরিবার সম্পর্কে চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র